ai4bharat/Pralekha huggingface dataset:
संरक्षण मंत्रालय
रणगाडाविरोधी गाईडेड क्षेपणास्त्र ‘हेलिना’ची यशस्वी उड्डाण चाचणी
हेलिना या रणगाडाविरोधी गाईडेड क्षेपणास्त्राची 11 एप्रिल 2022 रोजी उंच पर्वतरांगांमध्ये स्वदेशी बनावटीच्या हेलीकॉप्टरवरून यशस्वी उड्डाण चाचणी घेण्यात आली. युजर प्रमाणीकरण चाचण्यांचा भाग म्हणून संरक्षण संशोधन आणि विकास संस्था  च्या शास्त्रज्ञांचे गट आणि भारतीय लष्कर व भारतीय हवाईदल यांनी संयुक्तपणे ही चाचणी घेतली. आधुनिक कमी वजनाचे हेलीकॉप्टर  वापरुन ही चाचणी करण्यात आली आणि कृत्रिम रणगाडा लक्ष्य निर्धारित करून हे क्षेपणास्त्र सोडण्यात आले. क्षेपणास्त्र सोडण्याआधी इन्फ्रारेड इमेजिंग सिकर या तंत्राच्या वापराने क्षेपणास्त्राला दिशा निर्देश देण्यात येतात. हे जगातील सर्वात आघाडीच्या आधुनिक रणगाडाविरोधी शस्त्रापैकी एक आहे.
पोखरण येथे झालेल्या प्रमाणीकरण चाचण्याचा पुढील भाग म्हणून उंच पर्वतरांगांमध्ये घेतली गेलेली क्षमता चाचणी ही या क्षेपणास्त्राची आणि कमी वजनाचे हेलीकॉप्टर यांच्या संयुक्त एकात्मिक क्षमतेची चाचणी होती. लष्कराचे वरिष्ठ कमांडर्स व संरक्षण संशोधन आणि विकास संस्थेचे वरिष्ठ वैज्ञानिक या चाचणीला उपस्थित होते.
संरक्षण मंत्री राजनाथ सिंह यांनी संयुक्त कामातून पहिले लक्ष्य साध्य केल्याबाबत संरक्षण आणि संशोधन विकास संस्था आणि भारतीय लष्कर या दोहोंचे अभिनंदन केले आहे. कठीण परिस्थितीत प्रशंसनीय कार्य पार पाडल्याबद्द्ल संरक्षण व संशोधन विकास विभागाचे सचिव व संरक्षण व संशोधन विकास संस्थेचे अध्यक्ष जी सतिश रेड्डी यांनी या कामात सहभागी असलेल्या चमूंचे अभिनंदन केले.
पंतप्रधान कार्यालय
जागतिक अॅथलेटीक स्पर्धेत रौप्य पदक पटकावल्याबद्दल नीरज चोप्राचे पंतप्रधानांनी केले अभिनंदन
जागतिक अॅथलेटीक स्पर्धेच्या पुरुष भालाफेक प्रकारात रौप्य पदक पटकावल्याबद्दल नीरज चोप्राचे पंतप्रधानांनी अभिनंदन केले आहे.
भारतीय क्रीडा प्राधिकरणाच्या ट्वीटला उत्तर देताना पंतप्रधान म्हणाले;
“आपल्या सर्वोत्तम क्रीडापटूंपैकी एक असलेल्या क्रीडापटूची सरस कामगिरी!
#WorldChampionships मध्ये ऐतिहासिक रजत पदक जिंकल्याबद्दल @Neeraj_chopra1 चे अभिनंदन. भारतीय क्रीडा विश्वासाठी हा खास क्षण आहे. नीरजला त्याच्या आगामी स्पर्धांसाठी शुभेच्छा.”
राष्ट्रपती कार्यालय
राष्ट्रपती रामनाथ कोविंद यांच्याकडून व्ही. व्ही गिरींना त्यांच्या जयंतीदिनी अभिवादन
नवी दिल्ली, 10 ऑगस्ट 2021
देशाचे माजी राष्ट्रपती व्ही. व्ही गिरी यांना त्यांच्या जयंतीनिमित्त राष्ट्रपती रामनाथ कोविंद यांनी अभिवादन केले आहे. राष्ट्रपती आणि राष्ट्रपती भवनातील अधिकारी आणि कर्मचाऱ्यांनी व्ही. व्ही गिरी यांच्या तैलचित्राला पुष्पांजली अर्पण केली.
S.Tupe/S.Patil/P.Malandkar
(Visitor Counter : 134
अल्पसंख्यांक मंत्रालय
अल्पसंख्यांक मंत्रालय महिला सबलीकरणात अग्रेसर
गेल्या पाच वर्षांत दोन कोटींपेक्षाही अधिक अल्पसंख्यांक महिलांना विविध योजनांचा लाभ
नवी दिल्ली, 08 मार्च 2020
केंद्रीय अल्पसंख्यांक मंत्रालय अल्पसंख्यांक समुदायातील महिलांच्या सामाजिक-आर्थिक आणि शैक्षणिक सबलीकरणासाठी विविध योजना राबवत आहे.
मंत्रालयाकडून प्रधानमंत्री जन विकास कार्यक्रमाच्या माध्यमातून महिलांसाठी किमान 80% शैक्षणिक, आरोग्य आणि कौशल्य विकासाची संसाधने आणि किमान 33-40% महिला केंद्रीत प्रकल्पांची तरतूद करण्यात येते.
अल्पसंख्यांक महिलांसाठी सामाजिक-आर्थिक सबलीकरण- पूर्व मॅट्रीक शिष्यवृत्ती, मॅट्रीकनंतर शिष्यवृत्ती, गुणवत्ता तथा साधने युक्त शिष्यवृत्ती योजना-विद्यार्थ्यांच्या शैक्षणिक सबलीकरणासाठी, अल्पसंख्यांक समुदायातील गुणवत्तापूर्ण मुलींसाठी बेगम हजरत महल राष्ट्रीय शिष्यवृत्ती आहे. गेल्या पाच वर्षांत 1.94 कोटीहून अधिक मुलींनी याचा लाभ घेतला आहे.
इतर योजनांमध्ये “मौलाना आझाद राष्ट्रीय शिष्यवृत्ती योजना”; “नया सवेरा – मोफत प्रशिक्षण आणि इतर योजना; “पढो परदेश ” आणि “नई उडान” या आहेत. नई रोशनी योजनेच्या माध्यमातून नेतृत्व विकास केला जातो. तर, गरीब नवाज रोजगार योजनेच्या माध्यमातून कौशल्य विकास केला जातो.
S.Thakur/D.Rane
(Visitor Counter : 122
आयुष मंत्रालय
होमिओपॅथीच्या माध्यमातून त्वचाविकारांवर उपचार
नवी दिल्ली, 12 ऑक्टोबर 2020
त्वचा रोगांवर होमिओपॅथीच्या माध्यमातून उपचार करता येऊ शकतात. यासंबंधीचा अभ्यास शिलाँग येथील नॉर्थ ईस्टर्न इन्स्टिट्यूट ऑफ आयुर्वेद अँड होमिओपॅथीच्या आयुहोम या संशोधनपत्रिकेत प्रसिद्ध करण्यात आला आहे. हा अभ्यास संगीता साहा, रीडर, मेडिसन विभाग आणि महाकास मंडल, पोस्ट ग्रॅजुएट ट्रेनी, डिपार्टमेंट ऑफ प्रैक्टिस ऑफ मेडिसिन, कोलकाता होमिओपॅथी मेडिकल कॉलेज अँड हॉस्पिटल यांच्यासह कौशिल्या भारती, पोस्ट ग्रॅजुएट ट्रेनी, नॅशनल इन्स्टिट्यूट ऑफ होमिओपॅथी, कोलकाता यांनी केला आहे.
होमिओपॅथीत पाच वेगवेगळ्या त्वचेच्या आजाराने ग्रस्त असलेल्या पाच रूग्णांवर केलेल्या उपचारांचे उल्लेखनीय परिणाम दिसून आले जे अशा प्रकारच्या त्वचेच्या विकारांवर होमिओपॅथीच्या औषधाच्या सकारात्मक परिणामाची खात्री पटवून देतात.
त्वचाविकार अनेक प्रकारचे आणि वारंवार येणारी आरोग्य समस्या आहे. ही समस्या केवळ भारतातच नाही तर जागतिक स्तरावर देखील सर्व वयोगटांवर परिणाम करणारी आहे. ग्लोबल बर्डन ऑफ डिसीजच्या अंदाजानुसार त्वचा रोज जगातील गैर-असाध्य रोगांच्या ओझ्याचे चौथे प्रमुख कारण आहे. होमिओपॅथीशी संबंधित तज्ज्ञ सांगतात की, सामान्य त्वचाविकार रोगांसाठी होमिओपॅथीच्या माध्यमातून स्वस्त आणि प्रभावी उपचार केले जाऊ शकतात.
ऑर्गनन ऑफ मेडिसिनच्या निर्देशांनुसार आणि प्रत्येक रोग्याच्या वैयक्तिक संवेदनशीलतेनुसार वेगवेगळ्या टप्प्यांत संकेतित औषध वापरल्यानंतर हे लक्षात आले की, ही औषधं केवळ त्वचेचे व्रण कुशलतेने मिटवत नाही तर रोग्यांना आराम देण्यासही सक्षम होती. एवढेच नाही तर उपचारादरम्यान कोणत्याही रोग्याने प्रतिकूल प्रभावाची तक्रार केली नाही.
केस स्टडीज हा पायलट प्रोजेक्ट मानला जाऊ शकतो. पुढील टप्प्यात मोठ्या सॅम्पल आकारासह नियंत्रित चाचण्या घेता येतील जेणेकरून विषाणूजन्य त्वचेच्या रोगांकरिता होमिओपॅथीच्या उपचार शक्तीवर निर्णायक पुरावे निर्माण होऊ शकतील.M.Iyengar/S.Thakur/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 447
भारतीय निवडणूक आयोग
केंद्रीय निवडणूक आयोगाने मुख्य निवडणूक अधिकाऱ्यांची आभासी परिषद आयोजित केली
मतदार केंद्रित सेवा जलद आणि कार्यक्षमतेने पुरवण्यावर मुख्य निवडणूक आयुक्तांनी दिला भर
परिषदेदरम्यान सार्वत्रिक निवडणुका 2019-ऍटलस प्रकाशित करण्यात आला
नवी दिल्ली, 15 जून 2021
केंद्रीय निवडणूक आयोगाने आज सर्व राज्ये आणि केंद्रशासित प्रदेशांच्या मुख्य निवडणूक अधिकाऱ्यांची आभासी परिषद आयोजित केली. या परिषदेत सुरळीत , कार्यक्षम व मतदार स्नेही सेवा, मतदारयादीचे अद्ययावतीकरण / सत्यता , माहिती तंत्रज्ञान ऍप्लिकेशनचे एकात्मीकरण , व्यापक मतदार संपर्क कार्यक्रम, माध्यम व दळणवळण धोरण , खर्चावर देखरेख, कायदेशीर मुद्दे, ईव्हीएम व व्हीव्हीपीएटी साठवणूक संबंधी पायाभूत सुविधा आणि प्रशिक्षण आणि क्षमता निर्मिती यासारख्या प्रमुख विषयांवर प्रामुख्याने भर देण्यात आला.
मुख्य निवडणूक अधिकाऱ्यांना संबोधित करताना मुख्य निवडणूक आयुक्त सुशील चंद्रा यांनी बॅक-एंड सिस्टम सुधारण्यासाठी अशा आढावा बैठकींचे महत्त्व अधोरेखित केले, जेणेकरुन मतदार केंद्रित सेवा जलद, कार्यक्षमतेने आणि प्राधान्याने पुरवता येतील. सुशील चंद्र यांनी विद्यमान मतदारांसाठी नोंदणी आणि इतर सेवा जसे दुरुस्ती, पत्ता बदलणे यासारख्या सेवांसाठी मुख्य कार्यकारी अधिकाऱ्यांनी नवीन मतदारांना सहभागी करून वर्षभर प्रयत्न केले पाहिजेत आणि निवडणूक आयोगाच्या सुलभ सुविधा मंचाबाबत जनजागृती करावी यावर भर दिला.
निवडणूक आयुक्त राजीव कुमार यांनी आपल्या संबोधनात सांगितले की नुकत्याच मतदान झालेल्या राज्यांच्या मुख्य निवडणूक अधिका-यांनी अनुपस्थित मतदारांसाठी मोबाईल अॅप्स, गुन्हेगारांची पार्श्वभूमी आणि मतदान / पोलिस कर्मचार्यांचे यादृच्छिकरण यासारख्या यशस्वी सर्वोत्तम पद्धतींची व्याप्ती वाढवणे / एकत्रित करण्याचे मार्ग सुचवावेत.
निवडणूक आयुक्त अनुप चंद्र पांडे यांनी रचनात्मक सूचनांसाठी सीईओंचे कौतुक केले. ते म्हणाले की, निवडणूक नसतानाच्या कालावधीचा उपयोग सीईओंनी मनुष्यबळ संसाधने आणि पायाभूत सुविधांची टंचाई दूर करण्यासाठी केला पाहिजे.
आयोगाचे सरचिटणीस उमेश सिन्हा यांनी मुख्य निवडणूक अधिकाऱ्यांना आठवण करून दिली की, निवडणूक नसतानाच्या काळात, मतदार आणि भावी मतदारांना मतदार साक्षरता मंडळामार्फत संपर्क मोहिमेत सहभागी करून घ्यावे आणि इतर एसव्हीईईपी उपाययोजना प्राधान्यक्रमाने हाती घ्याव्यात जेणेकरून मुख्य निवडणूक अधिकारी आगामी निवडणुकासाठी पूर्ण तयारीनिशी सज्ज राहतील.
आयोगाने आज आढावा बैठकीत ‘सार्वत्रिक निवडणुका 2019’ संबंधी अॅटलासचे ई-प्रकाशन देखील केले. यामध्ये या कार्यक्रमाची सर्व माहिती आणि सांख्यिकीय आकडेवारी समाविष्ट आहे. या ऍटलसमध्ये 42 विषयासंबंधी नकाशे आणि निवडणुकांचे विविध पैलू दर्शविणारे 90 तक्ते देखील आहेत. ई-ऍटलस https://eci.gov.in/ebooks/eci-atlas/index.html वर उपलब्ध आहे. कोणत्याही सूचना असल्यास आयोगाच्या ईडीएमडी विभागाबरोबर सामायिक करता येतील.
Jaydevi PS/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 181
पंतप्रधान कार्यालय
पेत्र फिएला यांचे चेक रिपब्लिकच्या पंतप्रधानपदी झालेल्या नेमणुकीबद्दल पंतप्रधानांनी केले अभिनंदन
नवी दिल्ली, 28 नोव्हेंबर 2021
पेत्र फिएला यांची चेक रिपब्लिकच्या पंतप्रधानपदी नेमणूक झाल्यानिमित्त पंतप्रधान नरेंद्र मोदी यांनी त्यांचे अभिनंदन केले आहे.
"पेत्र फिएला, चेक प्रजासत्ताकाचे पंतप्रधान म्हणून आपली निवड झाल्याबद्दल अभिनंदन. भारत आणि चेक यांच्यामधील बंध आणखी दृढ करण्यासाठी आपल्यासमवेत काम करता येईल", असे पंतप्रधानांनी आपल्या ट्विटर संदेशात म्हटले आहे.
G.Chippalkatti/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
पॅरालिम्पिक क्रीडा स्पर्धेत नेमबाजीत सुवर्णपदक पटकावल्याबद्दल अवनी लेखाराचे पंतप्रधानांनी केले अभिनंदन
नवी दिल्ली, 30 ऑगस्ट 2021
टोक्योमध्ये पॅरालिम्पिक क्रीडा स्पर्धेत नेमबाजीत सुवर्णपदक पटकावल्याबद्दल अवनी लेखाराचे पंतप्रधान नरेंद्र मोदी यांनी अभिनंदन केले आहे.
‘अभूतपूर्व कामगिरी ! @AvaniLekhara! कठोर मेहनतीने मिळवलेल्या सुवर्ण पदकाबद्दल अभिनंदन ! मेहनती स्वभाव आणि नेमबाजी प्रती अतिशय आवड यामुळे ही कामगिरी साध्य झाली. भारतीय क्रीडा विश्वासाठी हा खास क्षण आहे. भविष्यातल्या कामगिरीसाठी शुभेच्छा !’ असे ट्वीट पंतप्रधानांनी केले आहे.Jaydevi PS/N.Chitale/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
कृषी मंत्रालय
केंद्रीय मंत्री नरेंद्र सिंग तोमर यांनी नवी दिल्ली येथील कृषी भवनातील स्वच्छतेची तपासणी करून परिस्थितीचा आढावा घेतला
स्वच्छता ही आपल्या स्वभावात आणि आपल्या संस्कृतीमध्ये अंतर्भूत असायला हवी – केंद्रीय मंत्री तोमर यांचे प्रतिपादन
नवी दिल्ली, 19 ऑक्टोबर 2021
स्वच्छता अभियानाअंतर्गत आज केंद्रीय कृषी आणि शेतकरी कल्याण मंत्री नरेंद्र सिंग तोमर यांनी आज नवी दिल्ली येथील कृषी भवनाला भेट देऊन पाहणी केली. कृषी भवनात कार्यरत सर्व मंत्रालयांच्या अधिकाऱ्यांच्या बैठकीत त्यांनी तेथील विविध कार्यालयांची स्वच्छता कामाचा आणि प्रलंबित कामांच्या निपटाऱ्याचा आढावा घेतला. केंद्रीय मंत्री तोमर म्हणाले, “स्वच्छता ही आपल्या स्वभावात आणि आपल्या संस्कृतीमध्ये अंतर्भूत असायला हवी. पंतप्रधान नरेंद्र मोदी यांनी देशभरात स्वच्छतेविषयी जाणीव निर्माण केली आहे आणि त्याचे परिणाम देखील दिसू लागले आहेत. देशभरात स्वच्छतेबाबत जागरुकता निर्माण झालेली दिसून येत आहे.”
तोमर म्हणाले, “स्वच्छता अभियानाअंतर्गत जे लक्ष्य साध्य करण्याची अपेक्षा आपण लोकांकडून करतो ती गोष्ट आपण सर्व सरकारी इमारती आणि कार्यालयांच्या परिसरात पाळायला हवी.” जनतेच्या तक्रारी, संसदीय समस्या आणि कार्यालयांशी संबंधित इतर प्रलंबित समस्या तातडीने सोडविल्या गेल्या पाहिजेत असे आदेश त्यांनी सर्व विभागांच्या अधिकाऱ्यांना दिले.
कृषी भवनात विशेष स्वच्छता मोहीम चालविली जात असून त्या अंतर्गत निरुपयोगी फाईल्स काढून टाकल्या जात असून हे काम यापुढेही सुरु राहणार असल्याची माहिती उपस्थित अधिकाऱ्यांनी दिली. कृषी भवनाच्या इमारतीच्या आतील तसेच बाहेरील भागात स्वच्छता राखण्यासाठी स्वच्छता अभियान विशेष लक्षपूर्वक राबविले जात आहे. 2 ऑक्टोबर पासून सुरु झालेल्या विशेष स्वच्छता अभियानाद्वारे कृषी भवनातून आतापर्यंत 4 ट्रक भरून भंगार आणि इतर सामान विल्हेवाटीसाठी पाठवून देण्यात आले आहे.
S.Tupe/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai
(Visitor Counter : 174
संरक्षण मंत्रालय
अहमदाबाद येथील पंतप्रधान कोविड केअर रुग्णालयासाठी नौदलाच्या पश्चिम कमांडकडून नौदल वैद्यकीय पथकाची नियुक्ती
संपूर्ण देशभरात सध्या सुरु असलेल्या कोविड संकटाचा सामना करण्यासाठी सशस्त्र दले देशातील विविध नागरी प्रशासनाला मदत करत आहेत . याचाच एक भाग म्हणून 29 एप्रिल 2021 रोजी नौदलाच्या पश्चिम कमांडकडून 57 सदस्यीय वैद्यकीय पथक अहमदाबाद येथील पंतप्रधान कोविड केअर रुग्णालयात पाठवण्यात आले आहे. या पथकामध्ये चार डॉक्टर, सात परिचारिका, 2 पॅरामेडिक्स आणि 20 सहाय्यक कर्मचारी यांचा समावेश आहे. सुरुवातीला दोन महिन्यांसाठी या पथकाची नियुक्ती करण्यात आली असून, आवश्यकता भासल्यास हा कालावधी वाढविला जाईल.
आरोग्य आणि कुटुंब कल्याण मंत्रालय
भारताच्या समग्र कोविड-19 प्रतिबंधक लसीकरण मोहिमेमध्ये आतापर्यंत लसीच्या 180 कोटी 13 लाखांहून अधिक मात्रा देण्याचे काम पूर्ण
गेल्या 24 तासात, कोविड-19 प्रतिबंधक लसीच्या 20 लाख 31 हजारांहून अधिक मात्रा देण्यात आल्या
देशातील रोगमुक्ती दर सध्या 98.71%
गेल्या 24 तासात देशात 3,116 नव्या कोरोना बाधित रुग्णांची नोंद
भारतातील सध्याची कोविड सक्रीय रुग्णसंख्या 38,069
साप्ताहिक पॉझिटीव्हिटी दर सध्या 0.50% आहे
गेल्या 24 तासांच्या कालावधीत, कोविड प्रतिबंधक लसीच्या 20 लाख 31 हजारांहून अधिक  मात्रा देण्यात आल्यामुळे आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, भारताच्या कोविड प्रतिबंधक लसीकरण मोहिमेत देण्यात आलेल्या लसीच्या मात्रांच्या संख्येने 180 कोटी 13 लाखांचा  टप्पा ओलांडला आहे.
देशभरात 2,10,85,852 सत्रांच्या आयोजनातून हे उद्दिष्ट साध्य करण्यात आले. आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, आतापर्यंत देण्यात आलेल्या कोविड प्रतिबंधक लसीच्या मात्रांची गटनिहाय विभागणी पुढीलप्रमाणे आहे:
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,02,622
|
|
2nd Dose
|
|
99,84,407
|
|
Precaution Dose
|
|
43,10,000
|
|
FLWs
|
|
1st Dose
|
|
1,84,11,428
|
|
2nd Dose
|
|
1,74,76,822
|
|
Precaution Dose
|
|
65,48,262
|
|
Age Group 15-18 years
|
|
1st Dose
|
|
5,58,71,085
|
|
2nd Dose
|
|
3,37,70,605
|
|
Age Group 18-44 years
|
|
1st Dose
|
|
55,33,11,626
|
|
2nd Dose
|
|
45,52,01,014
|
|
Age Group 45-59 years
|
|
1st Dose
|
|
20,25,29,223
|
|
2nd Dose
|
|
18,27,29,190
|
|
Over 60 years
|
|
1st Dose
|
|
12,65,89,403
|
|
2nd Dose
|
|
11,38,07,410
|
|
Precaution Dose
|
|
1,03,80,450
|
|
Precaution Dose
|
|
2,12,38,712
|
|
Total
|
|
1,80,13,23,547
गेल्या 24 तासात 5,559 रुग्ण कोविड आजारातून बरे झाल्यामुळे, देशात महामारीची सुरुवात झाल्यापासून आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या आता 4,24,37,072 झाली आहे.
परिणामी, भारतातील रोगमुक्ती दर आता 98.71% आहे.
गेल्या 24 तासात, देशात 3,116 नव्या कोविड रुग्णांची नोंद झाली.
भारतातील कोविड सक्रीय रुग्णसंख्या सध्या 38,069 इतकी आहे. देशात सध्या कोविड सक्रीय असलेल्या रुग्णांचे प्रमाण आतापर्यंतच्या एकूण कोविड बाधितांच्या संख्येच्या 0.09% आहे.
कोविड संसर्ग तपासणी चाचण्या करण्याच्या क्षमतेच्या विस्ताराचे काम देशभरात सुरु आहे. गेल्या 24 तासात देशात एकूण 7,61,737 चाचण्या करण्यात आल्या. देशात आतापर्यंत एकंदर 77 कोटी 85 लाखांहून अधिक  चाचण्या करण्यात आल्या आहेत.
देशभरात कोविड संसर्ग तपासणी चाचण्या करण्याची क्षमता वाढविण्यात आली असतानाच, देशातील साप्ताहिक पॉझिटीव्हिटी दर सध्या 0.50% आणि दैनंदिन पॉझिटीव्हिटी दर 0.41%.इतका आहे.
पंतप्रधान कार्यालय
पंतप्रधान आणि अमेरिकेच्या राष्ट्राध्यक्षांनी परस्परांना दिल्या नववर्ष शुभेच्छा
नवी दिल्ली, 8 जानेवारी 2019
पंतप्रधान नरेंद्र मोदी आणि अमेरिकेचे राष्ट्राध्यक्ष डोनाल्ड ट्रम्प यांनी परस्परांना नववर्ष शुभेच्छा दिल्या.
काल रात्री दूरध्वनीवरुन झालेल्या संभाषणादरम्यान दोन्ही नेत्यांनी 2018 मधे भारत-अमेरिका धोरणात्मक भागीदारी संदर्भात झालेल्या प्रगतीबद्दल समाधान व्यक्त केले. नवी 2+2 संवाद यंत्रणा तसेच भारत, अमेरिका आणि जपान यांच्यात प्रथमच झालेली त्रिपक्षीय चर्चा यासारख्या घडामोडींची दोन्ही नेत्यांनी प्रशंसा केली.
संरक्षण, दहशतवादाला आळा घालणे तसेच ऊर्जा क्षेत्रातल्या वाढत्या द्विपक्षीय सहकार्याची आणि प्रादेशिक आणि जागतिक मुद्यांवरच्या सहकार्याची उभय नेत्यांनी दखल घेतली. 2019 मध्येही भारत-अमेरिका द्विपक्षीय संबंध बळकट करण्यासाठी एकत्र काम करण्यालाही दोन्ही नेत्यांनी सहमती दर्शवली.
B.Gokhale/N.Chitale/P.Malandkar
(Visitor Counter : 56
पंतप्रधान कार्यालय
पंतप्रधानांनी कर्नाटक दौऱ्याचे महत्वाचे क्षण केले सामाईक
नवी दिल्ली, 12 मार्च 2023
पंतप्रधान नरेंद्र मोदी आज कर्नाटक दौऱ्यावर होते. तिथे दिवसभरात झालेल्या ठळक घडामोडींचा एक व्हिडिओ त्यांनी ट्वीटरवर शेयर केला आहे.
पंतप्रधानांनी ट्वीट केले आहे:
"कर्नाटकच्या विशेष दौऱ्यातील ठळक घडामोडी. मांड्या आणि धारवाडच्या लोकांनी केलेल्या स्नेहपूर्ण स्वागताबद्दल त्यांचे आभार.”N.Chitale/R.Aghor/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
संरक्षण मंत्रालय
व्हाईस अॅडमिरल कृष्णा स्वामीनाथन यांनी भारतीय नौदलाचे कार्मिक प्रमुखपदाचा स्वीकारला पदभार
व्हाईस अॅडमिरल कृष्णा स्वामीनाथन यांनी 06 ऑक्टोबर 23 रोजी भारतीय नौदलाचे कार्मिक विभाग प्रमुख म्हणून पदभार स्वीकारला. 01 जुलै 87 रोजी भारतीय नौदलामध्ये नियुक्ती झालेले फ्लॅग ऑफिसर स्वामीनाथन, दळणवळण आणि इलेक्ट्रॉनिक युद्ध तंत्राचे तज्ञ आहेत. खडकवासला येथील राष्ट्रीय संरक्षण प्रबोधिनी, यूकेच्या संयुक्त सेवा कमांड अँड स्टाफ कॉलेज, कारंजा येथील नौदल युद्ध महाविद्यालय, आणि अमेरिकेतील युनायटेड स्टेट्स नेव्हल वॉर कॉलेज, न्यूपोर्ट, या संस्थांचे ते माजी विद्यार्थी आहेत.
अति विशिष्ट सेवा पदक आणि विशिष्ट सेवा पदक प्राप्त करणारे, अॅडमिरल स्वामीनाथन यांनी आपल्या भारतीय नौदालामधील कारकिर्दीत अनेक प्रमुख कार्यान्वयन, कर्मचारी आणि प्रशिक्षण पदांवर काम केले आहे. आयएनएस विद्युत आणि विनाश या क्षेपणास्त्र युद्ध नौका, क्षेपणास्त्र हल्ला करणारी आयएनएस कुलिश, मार्गदर्शित क्षेपणास्त्र नाशक आयएनएस म्हैसूर आणि विमान वाहक आयएनएस विक्रमादित्य या युद्ध नौकांचे नेतृत्व केले आहे.
नवी दिल्लीच्या जवाहरलाल नेहरू विद्यापीठातून त्यांनी बीएससी पदवी घेतली. कोचीन युनिव्हर्सिटी ऑफ सायन्स अँड टेक्नॉलॉजी, कोची येथून दूरसंचार विषयात एमएससी, किंग्ज कॉलेज, लंडनमधून संरक्षण अभ्यासात एमए, मुंबई विद्यापीठातून स्ट्रॅटेजिक स्टडीजमध्ये एमफिल, आणि मुंबई विद्यापीठातून आंतरराष्ट्रीय अभ्यासात पीएचडी अशी अॅडमिरल स्वामीनाथन यांची शैक्षणिक कारकीर्द आहे.
नागरी उड्डाण मंत्रालय
वंदे भारत मिशन अंतर्गत 31 ये-जा करणाऱ्या हवाई उड्डाणांद्वारे 6,037 भारतीयांचे 7 मे 2020 पासून मायदेशी आगमन
नवी दिल्ली, 12 मे 2020
वंदे भारत मिशन अंतर्गत दिनांक 7 मे 2020 पासून आत्तापर्यंत एअर इंडिया आणि एअर इंडिया एक्सप्रेसच्या 31 हवाई उड्डाणांद्वारे 6,037 भारतीयांना मायदेशी आणण्यात आले आहे.
दिनांक 7 मे 2020 पासून भारत सरकारने परदेशातील भारतीयांना मायदेशी परत आणण्यासाठी वंदे भारत मिशन ही सर्वात मोठ्या मोहिमांपैकी एक मोहीम सुरू केली आहे.
या मोहीमेअंतर्गत हवाई उड्डाण मंत्रालय, परदेश म़ंत्रालय आणि राज्य सरकार यांच्याशी समन्वय साधून भारतीयांना मायदेशी आणण्याचे कार्य करत आहे.
एअर इंडिया आणि तिची उपशाखा एअर इंडिया एक्प्रेस यांनी मिळून आपल्या एकूण 64 विमानफेऱ्यांद्वारे अमेरिका , इंग्लंड, बांगलादेश, सिंगापूर, सौदी, अरेबिया, कुवैत,फिलीपाईन्स, युएई आणि मलेशिया अशा बारा देशांतून पहिल्या टप्प्यात 64 विमानफेऱ्या करून  14,800 भारतीयांना मायदेशी आणले आहे.
या मोठ्या स्थंलातर मोहीमेवेळी भारत सरकारने आणि डीजीसीएने घालून दिलेल्या सर्व संरक्षक आणि स्वच्छतेच्या मार्गदर्शक तत्वांचा अवलंब करण्यात आला.
या संवेदनशील वैद्यकीय स्थलांतर मोहीमेवेळी हवाई उड्डाण मंत्रालय, एएआय, एअर इंडिया यांनी प्रवासी, हवाई कर्मचारी आणि विमानतळावरील इतर कर्मचारी यांच्या सुरक्षेत कोणतीही कसूर ठेवली नाही.
सरकारच्या मार्गदर्शक तत्वांप्रमाणे अत्यंत काटेकोर दक्षता यावेळी पाळण्यात आली.
M.Chopade/S.Patgaonkar/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
गुजरात सरकारमध्ये मंत्रीपदाची शपथ घेणाऱ्या मंत्र्यांचे पंतप्रधानांनी केले अभिनंदन
नवी दिल्ली, 16 सप्टेंबर 2021
गुजरात सरकारमध्ये मंत्रीपदाची शपथ घेणाऱ्या सर्व मंत्र्यांचे पंतप्रधान नरेंद्र मोदी यांनी अभिनंदन केले आहे.
‘गुजरात सरकारमध्ये मंत्रीपदाची शपथ घेणाऱ्या पक्षाच्या सर्व सहकाऱ्यांचे अभिनंदन. हे सर्व उत्तम कार्यकर्ते असून त्यांनी जनसेवेसाठी जीवन समर्पित केले आहे आणि आमच्या पक्षाच्या विकास कार्यक्रमाचा ते प्रसार करत आहेत. फलदायी कारकिर्दीसाठी शुभेच्छा’,असे पंतप्रधानांनी ट्वीटरवर म्हटले आहे.
M.Chopade/N.Chitale/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
कार्मिक, सार्वजनिक तक्रार आणि निवृत्ती वेतन मंत्रालय
19-25 डिसेंबर 2022 दरम्यान साजऱ्या होणार्या दुसऱ्या "सुशासन सप्ताह" कार्यक्रमाच्या यशस्वी आयोजनासाठी पंतप्रधानांनी दिल्या शुभेच्छा
येत्या 25 वर्षांच्या अमृत काळात गौरवशाली आणि स्वावलंबी भारत निर्माण करण्याचा जनतेचा संकल्प, जनतेच्या प्रयत्नांना पाठबळ देऊन या संकल्पाला पूरक ठरण्याची सरकारची भूमिका असल्याचे पंतप्रधानांचे प्रतिपादन
केंद्रीय मंत्री डॉ जितेंद्र सिंह 19 डिसेंबर 2022 रोजी सुशासन सप्ताह- "सुशासन सप्ताह 'प्रशासन गाव की और' 2022" मोहिमेचा शुभारंभ करणार
पंतप्रधान नरेंद्र मोदी म्हणाले की, येत्या 25 वर्षांच्या अमृतकाळात गौरवशाली आणि स्वावलंबी भारत निर्माण करण्याचा संकल्प जनतेने केला आहे. लोकांच्या प्रयत्नांना पाठबळ देऊन त्यांच्या संकल्पाला पूरक बनण्याची सरकारची भूमिका आहे. संधी वाढवणे आणि त्यांच्या मार्गातील अडथळे दूर करणे ही आमची भूमिका आहे.
19-25 डिसेंबर 2022 या कालावधीत साजऱ्या होत असलेल्या दुसऱ्या “सुशासन सप्ताह”  च्या यशस्वी आयोजनासाठी शुभेच्छा देताना, पंतप्रधानांनी एका संदेशात म्हटले आहे, 'सिटिझन-फर्स्ट' हे तत्त्व अंगीकारून, प्रत्येक स्तरावर कार्यान्वयन आणि प्रक्रिया सुलभ करून पारदर्शक आणि जलद परिसंस्था निर्माण करण्यासाठी आमचे सरकार अथक प्रयत्न करत आहे.
पंतप्रधान म्हणाले, आम्ही सार्वजनिक तक्रारींचे निवारण, ऑनलाइन सेवा, सेवा वितरण अर्जांचा निपटारा आणि सुशासन पद्धती यासह विविध नागरिक-केंद्रित उपक्रम हाती घेतले आहेत. सेवा वितरण यंत्रणेचा विस्तार वाढवणे आणि त्याला अधिक प्रभावी बनवणे, हा आमचा दृष्टीकोन आहे.
पंतप्रधान म्हणाले, प्रशासनाचा प्रभाव वाढवून प्रत्येक नागरिकाच्या जीवनात सरकारचा हस्तक्षेप कमी करण्याचा आमचा नेहमीच प्रयत्न राहिला आहे. हजारो अनावश्यक अनुपालन रद्द करणे, हजारो कालबाह्य कायदे रद्द करणे आणि अनेक किरकोळ गुन्ह्यांना गुन्हेगारीच्या व्याख्येतून सूट देणे, ही या दिशेने टाकलेली मोठी पावले आहेत.
पंतप्रधान म्हणाले, तंत्रज्ञानामध्ये सरकार आणि नागरिकांना जवळ आणण्याची प्रचंड क्षमता आहे. आज तंत्रज्ञान हे नागरिकांना सक्षम बनवण्याचे एक शक्तिशाली साधन बनले आहे, तसेच दैनंदिन कामकाजामधील पारदर्शकता आणि उत्तरदायित्व सुधारण्याचे एक माध्यम बनले आहे. विविध धोरणात्मक हस्तक्षेपांद्वारे, आम्ही नागरिकांचे डिजिटल सक्षमीकरण आणि संस्थांच्या डिजिटल परिवर्तनाच्या दिशेने मार्गक्रमण करत आहोत. यंदाच्या वर्षीही 'प्रशासन गाव की ओर' मोहीम सुशासन सप्ताहाचा एक भाग आहे, याबद्दल पंतप्रधानांनी आनंद व्यक्त केला आणि पक्रमाशी निगडित असलेल्या सर्वांना शुभेच्छा दिल्या.
केंद्रीय विज्ञान आणि तंत्रज्ञान मंत्रालय , भू विज्ञान मंत्रालय, पंतप्रधान कार्यालय, कार्मिक, सार्वजनिक तक्रारी आणि निवृत्ती वेतन, अणुऊर्जा विभाग आणि अंतराळ विभाग राज्यमंत्री डॉ. जितेंद्र सिंह, 19 डिसेंबर 2022 रोजी विज्ञान भवन, नवी दिल्ली येथे होणाऱ्या उद्घाटन समारंभाला प्रमुख पाहुणे म्हणून उपस्थित राहतील आणि सुशासन सप्ताह कार्यक्रमाचा भाग असलेल्या ‘प्रशासन गाव की ओर’ 2022 या देशव्यापी मोहिमेचा शुभारंभ करतील.
माहिती आणि प्रसारण मंत्रालय
आंतरराष्ट्रीय महिला दिनानिमित्त फिल्म्स डिव्हिजनतर्फे महिला केंद्रित माहितीपटांचा चित्रपट महोत्सव
यानिमित्त इतर उपक्रमांबरोबरच आरोग्य तपासणी शिबिर आणि तज्ज्ञांचे मार्गदर्शन
मुंबई, 8 मार्च 2022
ऑनलाइन चित्रपट महोत्सवामध्ये महिला केंद्रित समस्यांवरील चित्रपट दाखवून सक्षमीकरणाचा संदेश देत फिल्म्स डिव्हिजनच्या वतीने आज आंतरराष्ट्रीय महिला दिन साजरा करण्यात आला. फिल्म्स डिव्हिजनच्या संकेतस्थळ आणि यूट्यूब चॅनलवर सात चित्रपट दाखवले जात आहेत.
ऑनलाईन चित्रपटांसोबतच, नोंदणीकृत आहारतज्ञ मीनल गाडा यांचे "महिलांसाठी खास आहार विषयक सूचनांवर भर देणारे तज्ज्ञांचे भाषण फिल्म्स डिव्हिजनच्या अधिकाऱ्यांसाठी आयोजित करण्यात आले होते. आंतरराष्ट्रीय ख्यातीच्या या विशेष दिनाचे औचित्य साधून, महिला कर्मचाऱ्यांमध्ये आरोग्यविषयक जनजागृतीसाठी आरोग्य तपासणी शिबिराचेही आयोजन पेडर रोड इथल्या संकुलात करण्यात आले आहे.
हे चित्रपट www.filmsdivision.org/DocumentaryoftheWeek वर आणि
YouTube चॅनल- https://www.youtube.com/user/FilmsDivision वर आज  रोजी दाखवले जात आहेत:
- विंग्स ऑफ डिझायर 
- ड्रामा क्वीन्स 
- इनर व्हॉइस 
- आय राईझ 
- द डे आय बिकम अ वुमन 
- दिलेर अरुनिमा सिन्हा 
- स्टॉप ऍसिड अटॅकR.Aghor/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 124